CELEX: 32008R1313
Language: sk
Date: 2008-12-10 00:00:00
Title: Nariadenie Komisie (ES) č. 1313/2008 z  19. decembra 2008 , ktorým sa mení a dopĺňa nariadenie (ES) č. 501/2008, ktorým sa stanovujú podrobné pravidlá uplatňovania nariadenia Rady (ES) č. 3/2008 o informačných a propagačných akciách na podporu poľnohospodárskych výrobkov na vnútornom trhu a v tretích krajinách

20.12.2008   
            
            
               SK
            
            
               Úradný vestník Európskej únie
            
            
               L 344/61
            
         
      NARIADENIE KOMISIE (ES) č. 1313/2008
   z 19. decembra 2008,
   ktorým sa mení a dopĺňa nariadenie (ES) č. 501/2008, ktorým sa stanovujú podrobné pravidlá uplatňovania nariadenia Rady (ES) č. 3/2008 o informačných a propagačných akciách na podporu poľnohospodárskych výrobkov na vnútornom trhu a v tretích krajinách
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 3/2008 zo 17. decembra 2007 o informačných a propagačných akciách na podporu poľnohospodárskych výrobkov na vnútornom trhu a v tretích krajinách (1), a najmä na jeho články 4, 5 a 15,
   keďže:
   
               (1)
            
            
               V dôsledku zmeny a doplnenia vykonaných nariadením Rady (ES) č. 479/2008 z 29. apríla 2008 o spoločnej organizácii trhu s vínom (2) sa v článkoch 2 a 3 nariadenia (ES) č. 3/2008 ustanovujú informačné opatrenia o nových označeniach pre vína Spoločenstva, zodpovednej konzumácii, pokiaľ ide o nápoje, a o škodlivosti rizikovej konzumácie alkoholu. Nariadenie Komisie (ES) č. 501/2008 (3) by sa preto malo zodpovedajúcim spôsobom zmeniť a doplniť.
            
         
               (2)
            
            
               V prílohe I k nariadeniu (ES) č. 501/2008 sa uvádza zoznam tém a výrobkov, ako aj usmernenia pre propagáciu na vnútornom trhu.
            
         
               (3)
            
            
               V prílohe II k nariadeniu (ES) č. 501/2008 sa uvádza zoznam výrobkov, ktorých sa môžu týkať propagačné kampane v tretích krajinách, a zoznam trhov, na ktorých sa tieto akcie môžu realizovať.
            
         
               (4)
            
            
               V prílohe III k nariadeniu (ES) č. 501/2008 sa uvádzajú orientačné ročné rozpočty jednotlivých odvetví.
            
         
               (5)
            
            
               Vzhľadom na zmeny a doplnenia vykonané v nariadení (ES) č. 3/2008 by sa mali prílohy I, II a III k nariadeniu (ES) č. 501/2008 zodpovedajúcim spôsobom zmeniť a doplniť.
            
         
               (6)
            
            
               Opatrenia stanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,
            
         PRIJALA TOTO NARIADENIE:
   Článok 1
   Prílohy I, II a III k nariadeniu (ES) č. 501/2008 sa menia a dopĺňajú v súlade s prílohou k tomuto nariadeniu.
   Článok 2
   Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 19. decembra 2008
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. EÚ L 3, 5.1.2008, s. 1.
   
      (2)  Ú. v. EÚ L 148, 6.6.2008, s. 1.
   
      (3)  Ú. v. EÚ L 147, 6.6.2008, s. 3.
   
      PRÍLOHA
      Prílohy I, II a III k nariadeniu (ES) č. 501/2008 sa menia a dopĺňajú takto:
      
                  1.
               
               
                  Príloha I sa mení a dopĺňa takto:
                  
                              a)
                           
                           
                              V časti „A. ZOZNAM TÉM A VÝROBKOV“ sa jedenásta zarážka nahrádza takto:
                              
                                          „—
                                       
                                       
                                          vína s chráneným označením pôvodu alebo chráneným zemepisným označením, vína s uvedením odrody muštového hrozna,“.
                                       
                                    
                        
                              b)
                           
                           
                              V časti „B. USMERNENIA“ sa usmernenie týkajúce sa „AKOSTNÝCH VÍN VOVP, STOLOVÝCH VÍN SO ZEMEPISNÝM OZNAČENÍM“ nahrádza takto:
                              „VÍNA S CHRÁNENÝM OZNAČENÍM PÔVODU ALEBO CHRÁNENÝM ZEMEPISNÝM OZNAČENÍM, VÍNA S UVEDENÍM ODRODY MUŠTOVÉHO HROZNA
                              1.   Všeobecná analýza situácie
                              Odvetvie je charakteristické bohatou produkciou, ktorá čelí stagnujúcej spotrebe, ktorá v prípade niektorých kategórií až klesá, ako aj rastúcej ponuke vín pôvodom z tretích krajín.
                              2.   Ciele
                              
                                          —
                                       
                                       
                                          informovať spotrebiteľov o rôznorodosti, kvalite a výrobných podmienkach vín Spoločenstva, ako aj o výsledkoch vedeckých štúdií,
                                       
                                    
                                          —
                                       
                                       
                                          informovať spotrebiteľov o zodpovednom požívaní alkoholických nápojov a rizikách spojených s nadmernou konzumáciou alkoholu.
                                       
                                    3.   Cieľové skupiny
                              
                                          —
                                       
                                       
                                          distribútori,
                                       
                                    
                                          —
                                       
                                       
                                          spotrebitelia, s výnimkou mladých ľudí a mládeže uvedených v odporúčaní Rady 2001/458/ES (1),
                                       
                                    
                                          —
                                       
                                       
                                          tvorcovia verejnej mienky: novinári, experti v oblasti gastronómie,
                                       
                                    
                                          —
                                       
                                       
                                          vyučovacie zariadenia v hotelovej a reštauračnej oblasti.
                                       
                                    4.   Hlavné posolstvá
                              
                                          —
                                       
                                       
                                          právne predpisy Spoločenstva pozostávajú z prísnych pravidiel, pokiaľ ide o výrobu, označovanie týkajúce sa kvality, označovanie etiketami a uvádzanie na trh, pričom zaručujú spotrebiteľom kvalitu a vysledovateľnosť ponúkaného výrobku,
                                       
                                    
                                          —
                                       
                                       
                                          radosť z existujúceho širokého výberu vín Spoločenstva rozličného pôvodu,
                                       
                                    
                                          —
                                       
                                       
                                          informovať o vinárstve Spoločenstva a jeho prepojení s regionálnymi a miestnymi podmienkami, kultúrami a chuťami.
                                       
                                    
                                          —
                                       
                                       
                                          informovať o zodpovednom spôsobe konzumácie, pokiaľ ide o nápoje, a o škodlivosti alkoholu.
                                       
                                    5.   Hlavné nástroje
                              
                                          —
                                       
                                       
                                          informačné činnosti a styk s verejnosťou,
                                       
                                    
                                          —
                                       
                                       
                                          školenia pre distribútorov a reštauračné subjekty,
                                       
                                    
                                          —
                                       
                                       
                                          styky so špecializovanou tlačou,
                                       
                                    
                                          —
                                       
                                       
                                          iné nástroje (webstránka, letáky, brožúry) zamerané na orientáciu spotrebiteľa pri výbere,
                                       
                                    
                                          —
                                       
                                       
                                          prehliadky a veľtrhy: stánky predstavujúce výrobky viacerých členských štátov.
                                       
                                    6.   Trvanie programov
                              Dvanásť až tridsaťšesť mesiacov, pričom sa uprednostňujú viacročné programy, v ktorých sa stanovia ciele každej etapy.
                           
                        
            
                  2.
               
               
                  V prílohe II sa piata a šiesta zarážka časti „A. ZOZNAM VÝROBKOV, NA KTORÉ SA MÔŽU ROBIŤ PROPAGAČNÉ KAMPANE“ nahrádza takto:
                  
                              „—
                           
                           
                              vína s chráneným označením pôvodu alebo chráneným zemepisným označením, vína s uvedením odrody muštového hrozna,
                           
                        
                              —
                           
                           
                              alkoholické nápoje s chráneným zemepisným označením,“.
                           
                        
            
                  3.
               
               
                  Bod 11 prílohy III sa nahrádza takto:
                  
                              „11.
                           
                           
                              vína s chráneným označením pôvodu alebo chráneným zemepisným označením, vína s uvedením odrody muštového hrozna: 12 miliónov EUR.“.
                           
                        
            
         (1)  Ú. v. ES L 161, 16.6.2001, s. 38.“